หุ้น,น้ำมันสหรัฐปิดพุ่ง/ทองลบ
หุ้นดาวโจนส์ปิดพุ่ง 424.15 จุดทำนิวไฮ ด้านราคาน้ำมันทะยาน1.55 ดอลลาร์ แตะสูงสุดรอบ 13 เดือน ขณะที่ทองคำลง 8 ดอลลาร์
25 ก.พ. 2564

ดัชนีเฉลี่ยอุตสาหกรรมดาวโจนส์ปิดที่ 31,961.86 จุด พุ่งขึ้น 424.51 จุด หรือ +1.35% ขณะที่ดัชนีเอสแอนด์พี 500 ปิดที่ 3,925.43 จุด เพิ่มขึ้น 44.06 จุด หรือ +1.14% และดัชนี แนสแดค ปิดที่ 13,597.97 จุด เพิ่มขึ้น 132.77 จุด หรือ +0.99%
ดัชนีดาวโจนส์ตลาดหุ้นนิวยอร์กปิดพุ่งขึ้นทำนิวไฮเมื่อวันที่ 24 ก.พ. หลังจากถ้อยแถลงของนายเจอโรม พาวเวล ประธานธนาคารกลางสหรัฐ (เฟด) ช่วยให้นักลงทุนคลายความกังวลเกี่ยวกับภาวะเงินเฟ้อ
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนเมษายน เพิ่มขึ้น 1.55 ดอลลาร์ ปิดที่ 63.22 ดอลลาร์ต่อบาร์เรล หลังจากช่วงหนึ่งพุ่งขึ้นไปถึง 63.37 ดอลลาร์ แตะระดับสูงสุดนับตั้งแต่วันที่ 8 มกราคม 2020 ด้านเบรนต์ทะเลเหนือลอนดอน งวดส่งมอบเดือนเมษายน เพิ่มขึ้น 1.67 ดอลลาร์ ปิดที่ 67.04 ดอลลาร์ต่อบาร์เรล หลังจากช่วงหนึ่งพุ่งขึ้นไปแตะ 67.30 ดอลลาร์ สูงสุดนับตั้งแต่วันที่ 8 มกราคม 2020 เช่นกัน
ราคาทองคำตลาดโคเม็กซ์ งวดส่งมอบเดือนเมษายน ลดลง 8 ดอลลาร์ ปิดที่ 1,797.90 ดอลลาร์ต่อออนซ์